[{"text_idx": "#000000", "text": "Juba seitsmendat korda andis selts va\u0308lja infokirja, milles kajastas oma tegevusi eelnenud aastal ja plaane 2023 aastaks. Nagu igal aastal tru\u0308kime infokirja ka paberkandjale, et ka need elanikud, kes ei ole aktiivsed Facebookis ega igapa\u0308evased interneti kasutajad, saaksid lugeda seltsi tegemistest ja Veskimetsa-Mustjo\u0303e piirkonna arengutest. Tru\u0308kised kannavad laiali asumi igasse postkasti seltsi liikmed."}, {"text_idx": "#000001", "text": "Aprilli lo\u0303pus valmis saanud infokirja saab lugeda ja alla laadida klikkides pildil."}, {"text_idx": "#000002", "text": "Kena kevadet! Selts on valmistumas kevadisteks ja suvisteks tegevusteks: varsti-varsti ilmub iga-aastane seltsi infoleht ja la\u0308henemas on iga-aastased u\u0308hisu\u0308ritused."}, {"text_idx": "#000003", "text": "Ja\u0308tke kuupa\u0308evad meelde ja ja\u0308lgige lisainfot FBs:"}, {"text_idx": "#000007", "text": "27.08.2022 toimuva Ku\u0308lapa\u0308eva programmis on palju huvitavat nii lastele kui suurtele"}, {"text_idx": "#000008", "text": "Ku\u0308lapa\u0308evale oleme planeerinud rohkelt tegevusi, mis pakuvad nii meelelahutust kui ka kasulikku. Ootame rohket osavo\u0303ttu, tuleb kindlasti vahva ja meeldeja\u0308a\u0308v pa\u0308ev! Vaata programmi la\u0308hemalt siit:"}, {"text_idx": "#000009", "text": "Laupa\u0308eval, 27. augustil 2022 toimub Veskimetsa-Mustjo\u0303e traditsiooniline ku\u0308lapa\u0308ev, kus kohalikud saavad omavahel tutvuda, kuulda uuemaid uudiseid ning mo\u0303nusalt aega veeta. Pidu meie enda kodus!"}, {"text_idx": "#000010", "text": "Ku\u0308lapa\u0308ev algab kell 14 ku\u0308laplatsil, kus on tegevusi lastele ja suurtele, muuhulgas fotokiosk ja viktoriin, piirkonna ajaloost ra\u0308a\u0308gib arhitektuuriajaloolane Robert Treufeldt, rahvaga tuleb kohtuma Haabersti linnaosavanem Oleg Siljanov."}, {"text_idx": "#000012", "text": "Kell 16 leiab aset legendaarse Eesti folkansambli Untsakad kontsert, nii et olge valmis jalga keerutama!"}, {"text_idx": "#000017", "text": "Selts andis va\u0308lja 2022. aasta infokirja"}, {"text_idx": "#000018", "text": "Iga aasta kevadel on selts koondanud tru\u0308kisele kokkuvo\u0303tted oma tegemistest, jaganud uudiseid u\u0308ritustest ja asumi infot. Kuna enamus infojagamisest toimub Facebookis seltsi lehel ja Veskimetsa-Mustjo\u0303e kogukonna grupis, on siiski terve hulk inimesi, kes sotsiaalmeediat ei kasuta. Seepa\u0308rast oleme pidanud oluliseks va\u0308hemalt kord aastas jagada seltsi poolt infot ka paberkandjal, et asumi tegemised ja seltsi plaanid jo\u0303uaksid vo\u0303imalikult paljude meie ku\u0308la elanikeni."}, {"text_idx": "#000019", "text": "Nagu igal aastal, nii ka seekord on infokirjad jo\u0303udnud postkastidesse seltsi aktiivsete liikmete abiga, kes kolmel ja\u0308rjestikul o\u0303htul peale to\u0308o\u0308pa\u0308eva ko\u0303ikidesse ku\u0308la postkastidesse infokirja viisid."}, {"text_idx": "#000021", "text": "2022 aasta Veskimetsa-Mustjo\u0303e Puhvetipa\u0308ev toimub 11. juunil"}, {"text_idx": "#000022", "text": "Puhvetipa\u0308ev on sellel aastal juba 11. juunil kell 12-19."}, {"text_idx": "#000023", "text": "Kuna oleme saanud tagaisisidet, et juulis ei saa u\u0308ritusel paljud osaleda, sest ollakse linnast eemal puhkustel, siis seekord proovime juuni alguses!"}, {"text_idx": "#000024", "text": "Teeme ja\u0308lle oma koduaedades vahvaid kohvikuid, puhveteid, kontserte, kirbukaid ja lastele tegevusi! Kodukokad ja peremehed-perenaised, registreerige end siin vormil , kirjutades info@vmselts.ee vo\u0303i Veskimetsa-Mustjo\u0303e Puhvetipa\u0308eva u\u0308rituse facebooki lehel!"}, {"text_idx": "#000025", "text": "Ootame rohkelt kohvikute tegijaid ja muidugi ku\u0308lalisi!"}, {"text_idx": "#000026", "text": "\u201cTeeme a\u0308ra!\u201d talgutel koristasime ku\u0308laplatsi u\u0308mbrust ja teea\u0308a\u0308ri"}, {"text_idx": "#000027", "text": "Seltsi u\u0308leskutse peale tulla talgupa\u0308eval koos ku\u0308laplatsi puhastama tuli kohale ku\u0308mmekond inimest. Koos puhastasime ku\u0308laplasti u\u0308mbrust ning hargnesime ta\u0308navatele ja kraavia\u0308a\u0308rsetele talvist prahti kokku korjama. Kuna nu\u0308u\u0308d juba seitse aastat on u\u0308hiselt ku\u0308lata\u0308navaid ja haljasalasid koos koristatud, siis on ro\u0303o\u0303m to\u0303deda, et igal aastal on ka va\u0308hem prahti, mida kokku korjata. Hoolime oma koduasumist rohkem, kui see on korras ja ka mujalt meie kanti jaltanud inimesed ja kergliiklusteel liiklejad on hoolivamad, kui u\u0308mbrus on puhas ja korras."}, {"text_idx": "#000029", "text": "Head Veskimetsa-Mustjo\u0303e elanikud \u2013 Puhvetipa\u0308ev tuleb taas! Ootame julgelt kaasa lo\u0308o\u0308ma! Avage koduaias va\u0308ike kohvikuke vo\u0303i pirukalett, korraldage meelelahutus, to\u0308o\u0308tuba, va\u0308ike kontsert lastele vo\u0303i suurtele, laotage terrassile seismaja\u0308a\u0308nud asjad ja tehke kirbukas \u2013 kindel, et pa\u0308ev tuleb vahva ja emotsiooniderohke nii teile kui ku\u0308lalistele!"}, {"text_idx": "#000030", "text": "Saada osalemissoov e-mailile info@vmselts.ee vo\u0303i registreeri veebivormil, mille leiad Veskimetsa-Mustjo\u0303e Seltsi facebooki lehelt."}, {"text_idx": "#000031", "text": "Arvestame sel hetkel kehtivate avalike u\u0308rituste reeglitega ja la\u0308htume juhistest, millest anname teada osalejatele ja ku\u0308lalistele."}, {"text_idx": "#000032", "text": "2021. aasta Ku\u0308lapa\u0308ev toimub 28.augustil"}, {"text_idx": "#000033", "text": "Ja\u0308tkame sel aastal Ku\u0308lapa\u0308eva traditsiooniga. Nagu ikka on oodata Ku\u0308laplatsile ku\u0308lakohvikuid, laata, elavat muusikat ja u\u0308llatusesinejaid. Kindlasti toimub konkurss \u201cU\u0308leku\u0308la Moos\u201d ja on lo\u0303busaid tegevusi lastele ja peredele. Ko\u0303ige ta\u0308htsam \u2013 saame oma \u201cku\u0308la\u201d rahvaga kokku ja veedame koos naabritega mo\u0303nusalt aega, vestleme, tutvume ja taaskohtume."}, {"text_idx": "#000034", "text": "Ta\u0308psem info ja ajakava juba su\u0308ndmuse saabumise eel. Vaata kindlasti augusti keskel oma postkasti, kuhu postitame Ku\u0308lapa\u0308eva info ka paberkandjal."}, {"text_idx": "#000038", "text": "Selts andis va\u0308lja ja\u0308rjekordse infokirja"}, {"text_idx": "#000039", "text": "Juba neljandat korda andis Veskimetsa-Mustjo\u0303e Selts va\u0308lja infokirja, kus huvitavat lugemist seltsi tegemistest asumis viimase aasta jooksul, Mustjo\u0303e oja projektist, Ja\u0308a\u0308tmejaama teemal ja esmakordselt asumi ajaloo rubriik. Ka edaspidi soovime avaldada infokirjas asumi elanike ma\u0308lestusi ja pilte asumi ning kogukonna ajaloost. Nii taaselustame asumi ajalugu, mis vanemas po\u0303lvkonnas a\u0308ratundmist pakub ja noorem po\u0303lvkond saab pilku heita, kuidas siinkandis kunagi elati."}, {"text_idx": "#000040", "text": "Seltsi liikmed on paberkandjal infokirjad juba postitanud ka asumi postkastidesse \u2013 ikka sellepa\u0308rast, et ka need elanikud, saaksid seltsi infot lugeda, kes ei ole sotsiaalmeedia ega veebi kasutajad."}, {"text_idx": "#000041", "text": "Kui on huvi teha seltsi infokirja koostamisel kaasto\u0308o\u0308d vo\u0303i on ideid, mida kajastada edaspidi infokirjas, siis andke sellest teada seltsi kontaktidel."}, {"text_idx": "#000042", "text": "Infokirja saate alla laadida klikkides pildile"}, {"text_idx": "#000043", "text": "Puhvetipa\u0308ev toimub 8.augustil 2020 kell 12-19, mil on taaskord avatud Veskimetsa ja Mustjo\u0303e asumi kaunid suvised aiad ja hubased terrassid, et kutsuda naabrid ja ku\u0308lalised hoovikohvikutesse, kodustele kirbukatele ja o\u0303uekontsertidele!"}, {"text_idx": "#000046", "text": "Ta\u0308psemat infot kohvikute asukohtade ja tegevuste kohta jagame Facebookis, veebilehel ja tru\u0308kistena Puhvetipa\u0308eval."}, {"text_idx": "#000047", "text": "Korralduses arvestame sel hetkel kehtivate avalike u\u0308rituste reeglite ja soovitustega, millest anname teada osalejatele ja ku\u0308lalistele."}, {"text_idx": "#000048", "text": "Niisiis \u2013 kohtume kindlasti Puhvetipa\u0308eval 8.augustil!"}, {"text_idx": "#000049", "text": "Ole kursis toimuvaga Facebooki kaudu"}]